طول عمرى والله شايفة مهنتنا مادة خام للسخرية والاستهزاء ،: . مواقف كتير كانت مضحكة وظريفة. بس فى مواقف مادة الضحك فيها السخرية من جهل الناس نفسهم وردود افعلهم. ساعات فعلا بتبقى مستفزة وبدل ما تطق تموت تسخر. بس مثلا الست اللى بتاكل ابنها فول بعد اول اسبوعين. اه ممكن نعمل منها مقال ساخر وحلو ، بس ده جهل وجريمة ومش هى بس اللى مسئولة عنها ... حضرتك وانا والبلد المتخلفة هم السبب مش نبا نسخر منها بس. اه مممكن توعيها وهى دماغها ناشفة ومش هتسمع الكلام وهتقول ده هيحسد الواد وبيبص له ، بس حتى فى دى مش نبها لوحدها انها بتفكر كدة. مبحبش خالص السخرية من اشكال الناس مهما كان ايه ومهما كان الغرض ايه وحتى لو انت متقبل عادى الناس تسخر منك هم لازم هم يتقبلوا. الناس اللى بتعوز تقيس الضغط وخلاص ، انا بتخنق جدا ، بس بارجع واقول طب هم عارفيين ايه تانى. عاوز مرهم ، برشام ، يقيس الضغط ، اى حاجة لان مش فى ايده يعمل حاجة تانية. الموقف بيبقى مستفز فى ساعتها : . الاهل اللى فاكريين ان الراجل اغمى عليه من المضمضة ، ده موقف محزن مش مضحك. قد كدة مفييش اى اساسيات وعى ولا صحة ولا اى حاجة. وعلى فكرة ممكن يكون حد فيهم عارف بس احنا مش مكانهم اللى هو بيطلع اى تفسير مش منطقى يقنع نفسه به. مينفعش اسخر من مشاعر الناس علشان نضحك احنا بقى. ساعات باقع فى الغلطة دى فى احيان كتير فى الاستقبال والعنابر النعامل مع المرضى عامة : . بس مازلت شايفاها غلط وشايفة اللى باعمله غلط ومش من حقى وبامحى اى انسانية فى المهنة، ايا كانت المهنة هنا مستواها ايه ، بس هى عند ربنا ايه
reviews (hotels, books, movies, products and a few airlines)